CELEX: C2004/094/21
Language: fi
Date: 2004-04-17 00:00:00
Title: Yhteisöjen tuomioistuimen määräys (neljäs jaosto) 27 päivänä tammikuuta 2004 asiassa C-428/01 (Tribunale di Catanian esittämä ennakkoratkaisupyyntö), Fratelli Costanzo SpA vastaan Elettrica SpA

17.4.2004   
            
            
               FI
            
            
               Euroopan unionin virallinen lehti
            
            
               C 94/11
            
         
      YHTEISÖJEN TUOMIOISTUIMEN MÄÄRÄYS
   
   (neljäs jaosto)
   27 päivänä tammikuuta 2004
   asiassa C-428/01 (Tribunale di Catanian esittämä ennakkoratkaisupyyntö), Fratelli Costanzo SpA vastaan Elettrica SpA (1)
   
   (Työjärjestyksen 104 artiklan 3 kohta - Kysymykset, jotka ovat samanlaisia kuin kysymykset, joihin yhteisöjen tuomioistuin on jo antanut ratkaisun)
   (2004/C 94/21)
   Oikeudenkäyntikieli: italia
   Asiassa C-428/01, jonka Tribunale di Catania (Italia) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Fratelli Costanzo SpA vastaan Elettrica SpA, ennakkoratkaisun EY 87 ja EY 88 artiklan tulkinnasta, yhteisöjen tuomioistuin (neljäs jaosto), toimien kokoonpanossa: jaoston puheenjohtaja J. N. Cunha Rodrigues sekä tuomarit J.-P. Puissochet ja K. Lenaerts (esittelevä tuomari), julkisasiamies: D. Ruiz-Jarabo Colomer, kirjaaja: R. Grass, on 27.1.2004 antanut määräyksen, jonka määräysosa on seuraava:
   
               1)
            
            
               Heinäkuun 8 päivänä 1999 annetun asetuksen (decreto legislativo) nro 270/99 106 §:ssä säädetyn kaltainen siirtymäjärjestely, joka koskee uusia säännöksiä maksukyvyttömien suuryritysten erityshallinnosta ja jolla pidetään voimassa sellaisen uuden valtiontukijärjestelmän vaikutukset, jota ei ollut ilmoitettu Euroopan yhteisöjen komissiolle ja joka oli julistettu yhteisön oikeuden vastaiseksi, on itse uusi valtiontukijärjestelmä EY 87 ja EY 88 artiklassa tarkoitetussa mielessä.
            
         
               2)
            
            
               Kysymykset, jotka on esitetty yhteisöjen tuomioistuimelle ratkaisun saamiseksi asetuksen (decreto legislativo) nro 270/99 106 §:ssä säädetyn kaltaisen siirtymäjärjestelyn soveltuvuudesta yhteismarkkinoille, on jätettävä tutkimatta.
            
         
      (1)  EYVL C 3, 5.1.2002.